Torturdrapet i Sør-Afrika: Pågrepne fortsatt uten forsvarere
Det får VG Nett opplyst av politisjef i Dullstroom, Daniel Nkosi, etter et kort rettsmøte er blitt holdt i byen Belfast i dag. - Varetektsfengslingen ble forlenget fram til neste fredag, men det var fortsatt ikke noen forsvarer fra Fri Rettshjelp tilgjengelig i retten - så de må vente på å få advokater, sier Nkosi. Dermed er Raymond Mahlangu (34) og Vusi Mthimunye (33) fortsatt ikke offisielt siktet, og har ikke fått mulighet til å gi sin versjon av hva som skjedde. Ifølge politiet har de to vedgått å ha slått Johanna med en jernstang og med knyttnevene helt til hun viste dem hvor hun hadde gjemt unna sparepengene på 9500 kroner. De stjal også kvinnens kamera. Men mennene nekter for å ha torturert kvinnen - selv om obduksjonen har påvist at hun hadde brannskader på armene. Volden hun var utsatt for var så grov at rettsmedisineren ble sjokkert da han undersøkte liket. Johanna Margot Moore (78) flyttet til Sør-Afrika på 1970-tallet, og hadde bodd de siste 22 årene i den idylliske småbyen Dullstroom. Hun ble ranet og drept onsdag i forrige uke, og dagen etter oppdaget hennes gartner at noe forferdelig hadde skjedd.
De to mennene pågrepet for det brutale drapet på norske Johanna Margot Moore, er fengslet i en enda en uke, men har fortsatt ikke fått utnevnt forsvarere.